नमामि सेवा यात्रा की विस में विधायक ने मांगी जानकारी
कहां-कहां क्या घोषणाएं हुई यह भी मांगा
भास्कर संवाददाता | हरदा
नर्मदा के सरंक्षण और इसके किनारे पौधरोपण को बढ़ावा देने के लिए बीते साल प्रदेश सरकार द्वारा शुरू की गई नमामि देवी नर्मदे सेवा यात्रा में खर्च राशि को लेकर कांग्रेस विधायक डॉ. आरके दोगने ने विधानसभा में राज्यमंत्री संस्कृति मंत्री से जानकारी मांगी है। डॉ. दोगने ने बताया उन्होंने विस में इस यात्रा को लेकर सरकार से यह पूछा मप्र में शासन द्वारा चलाई जा रही नर्मदा सेवा यात्रा में कुल कितनी राशि खर्च होना है। दोगने ने यह भी पूछा कि आज तक सरकार ने इस यात्रा के माध्यम से किस-किस मद पर कितनी राशि खर्च की है। उन्होंने पूछा कि नर्मदा सेवा यात्रा जब तय रूट से गुजरी तो मुख्यमंत्री शिवराज सिंह चौहान किन-किन जगहों पर बतौर मुख्य अतिथि कार्यक्रमों में शामिल हुए। उन्होंनें वहां कौन-कौन सी घोषणाएं की। यात्रा के दौरान हरदा जिले में किन-किन नए घाटों या पुल का निर्माण कराया जाएगा। दोगने ने बताया संस्कृति राज्य मंत्री सुरेंद्र पटवा ने उन्हें जवाब में कहा, उनके द्वारा मांगी सभी जानकारी एकत्रित की जा रही है।
hin_Deva hin_Deva bho_Deva hin_Deva